Gewoonlik kom behoorlike perspektief oor 'n netelige saak eers agterna wanneer 'n mens nadink oor die uiteinde en die resultate van al die opsies wat jy moes oorweeg en oor besluit het. Baie keer is dit ook 'n kwessie van "spyt kom te laat" as jy dinge meer op die ingewing van die oomblik as op deurdagte oorwegings gedoen het .
Dit is 'n bietjie ingewikkeld, maar kom daarop neer dat die verstellings in die "router" wat aan die lyn verbind is verander of opgedateer moet word. Dit het ek eers uitgevind nadat ek die lynfout aangemeld het, my ander diensverskaffer se hulp ingeroep het, gewag het en weer oor die "lynfout" navraag gedoen het. Ek het my "router" laat toets soos hulle aanbeveel het, al my rekenaarverbindings nagegaan en meer as 'n week met die probleem geworstel sonder om daaraan te dink dat stelsel-veranderings nodig is. Boonop het ek selfs 'n selfoondiensverskaffer se adsl-diens as 'n tydelike "oplossing" ten duuste aangekoop.
Die oplossing was tog so eenvoudig! Al wat nodig was, was 'n vriendelike en hulpvaardige tegnikus op die hulplyn se bydrae nadat ek maar noodgedwonge uit verleÃ«ntheid in Engels moes kommunikeer en so terloops uitgevind het dat ek spesifiek moet vra vir die stelselverstelling! Eintlik is dit 'n maklike proses om die verstellings self te doen as ek dit net geweet het. Wel ek dink nie dis reg as ek die "geheim" hier verklap nie, maar kan wel sÃª dat Telkom 'n spesiale webblad het waar jy self die verstellings kan aanbring! Maar jy moet eers met 'n gebruikersnaam en toegangskode wat jy by die betrokke adsl-diensverskaffer gekry het, "ingeboek". Daar is natuurlik 'n prosedure wat jy daarna volg, maar die proses is redelik stap vir stap en gebruikersvriendelik uiteengesit.